
	x)	kinnitada veel kord oma teravat hukkamõistu Venemaa ebaseaduslikule agressioonisõjale Ukraina vastu ning Venemaa rünnakutele ülemaailmse rahu- ja julgeolekustruktuuri, sealhulgas ÜRO Julgeolekunõukogu instrumentide vastu; toetada Ukrainas täielikku relvarahu, et leevendada tsiviilelanike kannatusi, ning tervikliku, õiglase ja püsiva rahu saavutamist, sealhulgas tugevaid julgeolekutagatisi, mis põhinevad ÜRO põhikirjal ja rahvusvahelisel õigusel ja millega ennetatakse igasugust uut agressiooni ja võideldakse viivitamata selle vastu, tagades samal ajal täieliku vastutusele võtmise sõjakuritegude eest ning röövitud Ukraina laste, vangistatud tsiviilisikute ja sõjavangide tagasitoomise; toetada ÜROd õiguslike mehhanismide kindlaksmääramisel, et võtta Venemaa külmutatud varad kasutusele Ukraina ülesehitamiseks, tekitamata ELi liikmesriikidele rahalist koormust; taotleda Venemaa ja tema liitlaste poolt kolmandate riikide üksuste ja üksikisikute suhtes toime pandud küberrünnete hukkamõistmist;
	x)	kinnitada veel kord oma teravat hukkamõistu Venemaa ebaseaduslikule agressioonisõjale Ukraina vastu ning Venemaa rünnakutele ülemaailmse rahu- ja julgeolekustruktuuri, sealhulgas ÜRO Julgeolekunõukogu instrumentide vastu; toetada Ukrainas täielikku relvarahu, et leevendada tsiviilelanike kannatusi, ning tervikliku, õiglase ja püsiva rahu saavutamist, sealhulgas tugevaid julgeolekutagatisi, mis põhinevad ÜRO põhikirjal ja rahvusvahelisel õigusel ja millega ennetatakse igasugust uut agressiooni ja võideldakse viivitamata selle vastu, tagades samal ajal täieliku vastutusele võtmise sõjakuritegude eest ning röövitud Ukraina laste, vangistatud tsiviilisikute ja sõjavangide tagasitoomise; toetada ÜROd õiguslike mehhanismide kindlaksmääramisel, et võtta Venemaa külmutatud varad kasutusele Ukraina ülesehitamiseks, tekitamata ELi liikmesriikidele rahalist koormust; taotleda Venemaa ja tema liitlaste poolt kolmandate riikide üksuste ja üksikisikute suhtes toime pandud küberrünnete hukkamõistmist; rõhutada, et Ukraina ülesehitamisel tuleks eelkõige keskenduda avalike teenuste, elamuarenduse, tervishoiu, hariduse ja tsiviiltaristu tugevdamisele ning tagada läbipaistvus, demokraatlik osalus ja võitlus korruptsiooni vastu, mis on õiglase ülesehitamise tingimused;

	y)	rõhutada, et Arktika on kasvavate geopoliitiliste pingetega piirkond, mida iseloomustab konkurents loodusvarade pärast ja üha suurem sõjaline kohalolek; väljendada sügavat muret Venemaa julgeolekut destabiliseeriva ja strateegilise tegevuse pärast piirkonnas; rõhutada, kui oluline on austada Taani Kuningriigi ja Gröönimaa suveräänsust ja territoriaalset terviklikkust ning Gröönimaa rahva enesemääramisõigust, võttes teadmiseks Gröönimaa rahva tugeva vastuseisu mis tahes välistele katsetele seda staatust ilma nende vaba tahte ja nõusolekuta muuta; kutsuda ELi ja selle partnereid üles toetama Taanit ja Gröönimaad piirkonna stabiilsuse kaitsmisel välise geopoliitilise surve tingimustes, sealhulgas tõhustatud Arktika-alase koostöö kaudu; rõhutada, et EL ja ÜRO peavad keskenduma Arktika küsimustes rohkem stabiilsusele, konstruktiivsele dialoogile ning rahvusvahelise õiguse ja ÜRO põhikirja täielikule austamisele;
	y)	rõhutada, et Arktika on kasvavate geopoliitiliste pingetega piirkond, mida iseloomustab konkurents loodusvarade pärast ja üha suurem sõjaline kohalolek; väljendada sügavat muret Venemaa julgeolekut destabiliseeriva ja strateegilise tegevuse pärast piirkonnas; rõhutada, kui oluline on austada Taani Kuningriigi ja Gröönimaa suveräänsust ja territoriaalset terviklikkust ning Gröönimaa rahva enesemääramisõigust, võttes teadmiseks Gröönimaa rahva tugeva vastuseisu mis tahes välistele katsetele seda staatust ilma nende vaba tahte ja nõusolekuta muuta; kutsuda ELi ja selle partnereid üles toetama Taanit ja Gröönimaad piirkonna stabiilsuse kaitsmisel välise geopoliitilise surve tingimustes, sealhulgas tõhustatud Arktika-alase koostöö kaudu; rõhutada, et EL ja ÜRO peavad keskenduma Arktika küsimustes rohkem stabiilsusele, konstruktiivsele dialoogile ning rahvusvahelise õiguse ja ÜRO põhikirja täielikule austamisele; kuulutada vastuvõetamatuks USA ähvardused Gröönimaa aadressil; kuulutada vastuvõetamatuks kõik ähvardused, surveavaldused ja territooriumi omandamise püüded, mis on vastuolus ÜRO põhikirjaga, eriti ähvarduste või jõu kasutamise keelu põhimõttega;

	aa)	väljendada muret jätkuva sõjategevuse pärast Lähis-Idas, sealhulgas Iraani ja tema piirkondlike terroriorganisatsioonidest käsilaste destabiliseeriva rolli pärast; rõhutada, et Ameerika Ühendriikide ja Iisraeli rünnakud toimuvad väljaspool reeglitel põhinevat mitmepoolset süsteemi; väljendada täielikku solidaarsust Iraani rahvaga ja toetada neid, mõista Iraani režiim teravalt hukka rahumeelsete meeleavalduste vägivaldse mahasurumise, massimõrvade, meelevaldsete kinnipidamiste ja hukkamiste eest ning nõuda ÜRO sõltumatu teabekogumismissiooni loomist ja täielikku koostööd sellega, et tagada vastutusele võtmine kõigi rahvusvahelise inimõigustealase õiguse ja rahvusvahelise humanitaarõiguse raskete rikkumiste eest; väljendada heameelt ÜRO Julgeolekunõukogu resolutsiooni 2817 (2026) vastuvõtmise üle, milles mõistetakse kõige karmimalt hukka Iraani rünnakud Bahreini, Kuveidi, Omaani, Katari, Saudi Araabia, Araabia Ühendemiraatide, Jordaania ja Iraagi vastu ning nõutakse nende viivitamatut lõpetamist; mõista hukka ka Iraani rünnakud Iisraeli vastu; suurendada diplomaatilisi pingutusi mitmepoolsetel foorumitel ja püüda teha tihedamat koostööd ELi partneritega piirkonnas, et edendada pingete leevendamist, ülesehitamist, sisukat dialoogi ja kestlikku piirkondlikku stabiilsust kooskõlas rahvusvahelise õiguse ja ÜRO põhimõtetega; kaaluda Liibanoni riigistruktuuride tugevdamist, mis on stabiilsuse jaoks keskse tähtsusega;
	aa)	mõista hukka Ameerika Ühendriikide ja Iisraeli rünnakud, mis kujutavad endast rahvusvahelise õiguse tahtlikku rikkumist ja toimuvad väljaspool reeglitel põhinevat mitmepoolset süsteemi; mõista karmilt hukka Iisraeli relvajõudude valimatud rünnakud tsiviilelanikkonna ja -taristu vastu, mis võivad rahvusvahelise humanitaarõiguse all olla käsitatavad sõjakuritegudena; tuletada meelde, et Iisraelil on okupatsioonivõimuna kohustus täielikult järgida rahvusvahelist õigust, sealhulgas kaitsta tsiviilelanikke, ning et kollektiivne karistamine on keelatud; nõuda vastutusele võtmist toime pandud rikkumiste eest; väljendada sügavat muret suure hulga hukkunud laste pärast, kes on saanud surma Iisraeli rünnakutes Iraani vastu; märkida, et rahvusvaheliste organisatsioonide andmetel on konflikti puhkemisest alates saanud surma või haavata sadu lapsi, sealhulgas 165 koolitüdrukut Minabi veresaunas, mille põhjustas Ameerika Ühendriikide õhurünnak, ja vähemalt 200 last ainuüksi Iraanis; väljendada muret jätkuva sõjategevuse pärast Lähis-Idas, sealhulgas Iraani ja tema piirkondlike terroriorganisatsioonidest käsilaste destabiliseeriva rolli pärast; väljendada täielikku solidaarsust Iraani rahvaga ja toetada neid, mõista Iraani režiim teravalt hukka rahumeelsete meeleavalduste vägivaldse mahasurumise, massimõrvade, meelevaldsete kinnipidamiste ja hukkamiste eest ning nõuda ÜRO sõltumatu teabekogumismissiooni loomist ja täielikku koostööd sellega, et tagada vastutusele võtmine kõigi rahvusvahelise inimõigustealase õiguse ja rahvusvahelise humanitaarõiguse raskete rikkumiste eest; väljendada heameelt ÜRO Julgeolekunõukogu resolutsiooni 2817 (2026) vastuvõtmise üle, milles mõistetakse kõige karmimalt hukka Iraani rünnakud Bahreini, Kuveidi, Omaani, Katari, Saudi Araabia, Araabia Ühendemiraatide, Jordaania ja Iraagi vastu ning nõutakse nende viivitamatut lõpetamist; mõista hukka ka Iraani rünnakud Iisraeli vastu; suurendada diplomaatilisi pingutusi mitmepoolsetel foorumitel ja püüda teha tihedamat koostööd ELi partneritega piirkonnas, et edendada pingete leevendamist, ülesehitamist, sisukat dialoogi ja kestlikku piirkondlikku stabiilsust kooskõlas rahvusvahelise õiguse ja ÜRO põhimõtetega; kaaluda Liibanoni riigistruktuuride tugevdamist, mis on stabiilsuse jaoks keskse tähtsusega; kutsuda kõiki osapooli üles tegema mitmepoolsete raamistike raames tõelisi diplomaatilisi pingutusi, et leevendada pingeid, soodustada ülesehitamist ja edendada rahvusvahelisel õigusel ja vastastikusel austusel põhinevat kestlikku piirkondlikku julgeolekustruktuuri; rõhutada, et pikaajalist stabiilsust Lähis-Idas ei ole võimalik saavutada sõjalise survestamisega, vaid selleks on vaja pidada kaasavat dialoogi ja järgida õigusnorme;

	aaa)	mõista teravalt hukka tsiviilobjektide, sealhulgas koolide ja elamupiirkondade vastu tehtud rünnakud, mille tagajärjel on surma saanud lapsi ja mis võivad kujutada endast rahvusvahelise humanitaarõiguse rasket rikkumist; tuletada meelde, et tsiviilobjektide ründamise keeld on üks kõige olulisemaid rahvusvahelise humanitaarõiguse põhimõtteid; tuletada lisaks meelde, et lapsed on rahvusvahelise õiguse kohaselt erikaitse all, ning nõuda täielikku vastutusele võtmist laste vastu toime pandud rikkumiste eest;

	ab)	võtta teadmiseks ÜRO Julgeolekunõukogu 17. novembri 2025. aasta resolutsioon 2803 Gaza konflikti lõpetamise ulatusliku kava kohta, mis on samm tõhustatud dialoogi ja usalduse suurendamise suunas kõigi asjaomaste sidusrühmade vahel ning usaldusväärne tee kahe riigi kooseksisteerimisel põhineva lahenduseni; rõhutada, kui oluline on täiendavalt uurida koostoimet ja koostööd mis tahes uute mehhanismide ning ÜRO põhikirja kohaste olemasolevate rahvusvaheliste rahu- ja julgeolekustruktuuride vahel; teha aktiivset koostööd liikmesriikidega, et saavutada alaline relvarahu, mida tõhusalt rakendatakse ja järgitakse, ning kahe riigi kooseksisteerimisel põhineva lahenduse täielik elluviimine; mõista hukka ebaseaduslikud asundused ja kõik rahvusvahelise humanitaarõiguse rikkumised, sealhulgas sõjakuriteod;
	ab)	võtta teadmiseks ÜRO Julgeolekunõukogu 17. novembri 2025. aasta resolutsioon 2803 Gaza konflikti lõpetamise ulatusliku kava kohta, mis on samm tõhustatud dialoogi ja usalduse suurendamise suunas kõigi asjaomaste sidusrühmade vahel ning usaldusväärne tee kahe riigi kooseksisteerimisel põhineva lahenduseni; rõhutada, kui oluline on täiendavalt uurida koostoimet ja koostööd mis tahes uute mehhanismide ning ÜRO põhikirja kohaste olemasolevate rahvusvaheliste rahu- ja julgeolekustruktuuride vahel; teha aktiivset koostööd liikmesriikidega, et saavutada alaline relvarahu, mida tõhusalt rakendatakse ja järgitakse, ning kahe riigi kooseksisteerimisel põhineva lahenduse täielik elluviimine; mõista hukka ebaseaduslikud asundused ja kõik rahvusvahelise humanitaarõiguse rikkumised, sealhulgas sõjakuriteod, mis Iisrael on toime pannud; nentida, et Iisrael on nüüd väga selgelt näidanud, et ta rikub paljusid rahvusvahelise õiguse norme ja nendest tulenevaid kohustusi ning ta ei ole suutnud vältida genotsiidi, eirates jämedalt Rahvusvahelise Kohtu korraldusi;

	aba)	mõista hukka enneolematult ulatuslik tsiviilisikute tapmine ja vigastamine, elanikkonna suuremahuline ümberasustamine ning Gaza haiglate ja meditsiinirajatiste süstemaatiline hävitamine Iisraeli poolt; mõista lisaks hukka Iisraeli tegevus humanitaarabi takistamisel, mis võib kujutada endast näljutamist sõjapidamisviisina; mõista hukka Iisraelis kavandatav palestiinlaste vastu suunatud surmanuhtluse seadus; nentida, et Iisrael on nüüd väga selgelt näidanud, et ta rikub paljusid rahvusvahelise õiguse norme ja nendest tulenevaid kohustusi ning ELi ja Iisraeli assotsieerimislepingu1a artiklit 2, ega ole suutnud vältida genotsiidi, eirates jämedalt Rahvusvahelise Kohtu korraldusi; peatada seetõttu ELi-Iisraeli assotsieerimisleping;

______________
1a Euroopa-Vahemere piirkonna leping, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Iisraeli Riigi vahel (EÜT L 147, 21.6.2000, lk 3, ELI: http://data.europa.eu/eli/agree_internation/2000/384/oj).

	abb)	peatada ELi-Iisraeli assotsieerimisleping ja mõelda uuesti läbi, kas EL säilitab lepingu, mis aitab kaasa inimsusvastaseid kuritegusid ja sõjakuritegusid toime paneva riigi seadustamisele ja rahastamisele;

	abc)	nõuda, et täielikult peatataks relvaeksport Iisraeli vastavalt nõukogu ühisele seisukohale 2008/944/ÜVJP1a ning genotsiidi vältimise ja selle eest karistamise konventsiooni I artiklist ja III artikli punktist e tulenevatele kohustustele, kuna relvi kasutatakse sõjakuritegude toimepanemiseks; rõhutada, et kui relvatarneid ei peatata, on suur oht olla kaasosaline sõjakuritegudes ja genotsiidis;
______________
1a Nõukogu 8. detsembri 2008. aasta ühine seisukoht 2008/944/ÜVJP, millega määratletakse sõjatehnoloogia ja -varustuse ekspordi kontrolli reguleerivad ühiseeskirjad (ELT L 335, 13.12.2008, lk 99, ELI: http://data.europa.eu/eli/compos/2008/944/oj).

